Бозджалы, Сабиха

Сабиха Рюштю Бозджалы (1904—1998) — турк чурукчу. Турцияда бир дугаар иллюстрациялар кылыр херээжен чурукчу турганhttps://artsandculture.google.com/entity/сабиха-бозджалы/g11cjnkqgzx?hl=ru. 

 Намдары 
1904 чылда бай-шыдалдыг өг-бүлеге төрүттүнген. Сабиханың ачазы адмирал кижи турган, а ийи кырган-адазы сайыт эрге чагыргалыг улус турганнар .

Сабиха Бозджалы 5 харлыында чуруп эгелээн. Ооң башкызы Али Сами Бояр кара чажындан тура өөредип турган. 15 харлыында өске чуртче өөренип чорупкан турган.  1928-29 чылдарда Стамбулдуң нарын уран-чүүл академиязынга база өөренип турган. Ниитизи-биле шыырак эртем билигни ада-иезиниң ачызында чедип алган.

1938-43 чылдарда Турцияның Чазааның эрттирип турганы чурттуң чаартынып турарын чуруур программага киришкен, 1939 чылда ол программа аайы-биле Зонгулдак деп Турцияның  база бир хоорайынга четкен.

1953 чылдың соонда аңгы-аңгы сеткүүлдер, номнар иллюстратор-чурукчузу кылдыр чедиишкинниг ажылдап турган, оларның аразында «Milliyet», «Yeni Sabah», «Hergün», «Havadis», «Cumhuriyet» база «Tercüman». База ол ышкаш ооң ажылдарын кезек улуг энциклопедияларны чурумалдаттырарда ажыглап турган: оларның аразында  Решат Экрем Кочунуң бижээни «Энциклопедия Стамбула», база ол ышкаш Незих Араз, Джахит Учукболгаш Рефия Джевад Улунайның чогаалдарынга база чурумалдарны кылып турган.

Сабиха кижилер чуруктарын, натюрморттарны база бойдус чурумалдарын чуруур турган . Поль Синьяк Сабиха Бозджалының салым-чаяанын мынчаар демдеглээн: «чурукчуга турар ужурлуг салым-чаяанныг, чараш чүүлдү эскерип билир шынарларлыг, база ол ышкаш чурукчу кижиниң ажылының бүгү-ле бергелерин долузу-биле хүлээп, шыдажып эртиптер күштүг».

Узун чуртталганы чурттааш, 1998 чылда чок болган.

 Шөлүглер 
Сабиха Бозджалы (1904 – 1998)

 Демдеглелдер 

Аңгылал:Чурукчу
Аңгылал:Херээжен чурукчу
Аңгылал:Турк кижи
Аңгылал:Турцияның чурукчулары